ขอปรึกษาครับ พอดีเมื่อวานได้มีเพศสัมพันธ์ทางทวารหนัก ผมเป็นฝ่ายรับ แต่ทางฝ่าบรุดได้มีการป้องกันโดยสวมถุงยางอนามัย ซึ่งก็ดูปกติ ไม่มีการฉีกขาด รั่วซึม แต่เมื้อทำถึงบ้าน ได้เกิดอาการผายลม เมื่อลองใช้กระดาษทำความสะอาดทวารหนัก ได้มีเศษอุจจาระ และน้ำหล่อลื่นปนออกมาหลายครั้ง ทำให้ไม่แน่ใจสิ่งที่ออกมามันจะเป็นส่วนของอสุจิของฝ่ายตรงข้ามป่าวครับ แต่อย่างที่เล่าข้างต้น ระหว่างการมีเพศสัมพันธ์ก็ไม่มีปัญหาใดๆ ครับ ทำให้เกิดความกังวลครับ ว่าจะต้องปฏิบัติอย่างไร หรืออาจเป็นน้ำหล่อลื่นของเราเองระหว่างผายลม แล้วจำเป็นต้องทานยา prep ป้องกันมั่ยครับ ขอบครับ
สวัสดีค่ะ การมีเพศสัมพันธ์ทางทวารหนัก โดยเป็นฝ่ายถูกสอดใส่ทางทวารหนัก จะมีโอกาสติดเชื้อ HIV ได้ตั้งแต่ 1%-30% แต่หากได้ใช้ถุงยางอนามัยป้องกัน ก็จะช่วยลดโอกาสในการติดเชื้อลงได้ (แต่ก็ไม่ได้ 100%)สำหรับเศษอุจจาระและน้ำที่ออกมารูทวารหนัก อาจไม่สามารถตอบได้ว่าเป็นน้ำจากภายในทวานหนักของเราเอง หรือจากถุงยางที่อาจฉีกขาดรั่วซึมค่ะการจะทานยาต้านไวรัส HIV ฉุกเฉิน (Post-exposure Prophylaxis หรือ PEP) หรือไม่นั้น ขึ้นอยู่กับความเสี่ยงในการรับเชื้อมา ทั้งนี้ หากอีกฝ่ายมีเชื้อ HIV อยู่ หรือไม่แน่ใจ และกังวล ก็ควรพิจารณาทานยา แต่หากอีกฝ่ายไม่ได้มีการติดเชื้อ HIV ก็อาจไม่จำเป็นต้องทานยาไปค่ะ โดยปกติ เมื่อทานยาแล้ว ต้องทานต่อเนื่องนาน 28 วัน ซึ่งจะช่วยป้องกันการติดเชื้อได้ประมาณ 80% ค่ะนอกจากเชื้อ HIV แล้ว ยังอาจมีโอกาสติดเชื้ออื่นๆ ได้อีก เช่น ซิฟิลิส หนองใน เริม ไวรัสตับอักเสบชนิดบีและซี เป็นต้น ดังนั้น หลังจากนี้ไป 1-3 เดือน อาจต้องลองตรวจหาเชื้อซิฟิลิส และไวรัสตับอีกเสบบีและซีดูด้วยค่ะ